open-index/open-wikipedia-markdown huggingface dataset:
Equinox (խումբ)

**Equinox**, բուլղարական խումբ, Բուլղարիայի ներկայացուցիչը Եվրատեսիլ 2018 երգի մրցույթում։ Մրցույթի ժամանակ հանդես է եկել «Bones» երգով։

## Կազմ
* **Ժաննա Բերգենդորֆ** - բուլղարացի երգչուհի, բուլղարական X Ֆակտորի երկրորդ եթերաշրջանի հաղթող։
* **Վլադիմիր Միխայլով** - բուլղարացի երգիչ, երգերի հեղինակ և դերասան։ «Սաֆո» և «Սլենգ» խմբերի մասնակից։ Կիևում կայացած Եվրատեսիլ 2017 երգի մրցույթում եղել է Կրիստիան Կոստովի բեկ-վոկալիստը։ Որպես դերասան՝ խաղացել է 2017 թվականի բուլղարական խոշորագույն ֆիլմերում՝ «Բենզին» (), «Վզվիշենիե» () և «Նոկաուտ կամ ամեն ինչ, որը նա գրել է» ()։
* **Գեորգի Սիմեոնով** (JJ),   բուլղարացի երգիչ, երգերի հեղինակ և երաժշտական պրոդյուսեր։ Իր դեբյուտը կատարել է «032» խմբում։ 2013 թվականին սկսել է մեներգչի կարիերան և թողարկել «Ավելի լավ» (), «Որ հասկանում եմ» () և «Սիրելի դիլեր» () երգերը։ Սոֆիայում և Պլովդիվում դասավանդում է փոփ, սոուլ և RnB երգեցողություն, անցկացնում վարպետության դասեր։ Բուլղարացի նշանավոր երգիչներից մեկի համար հանդես է եկել որպես երաժշտական պրոդյուսեր։
* **Ջոնի Մանուել**, ամերիկացի երգիչ, ծնվել է Ֆլինտ քաղաքում (Միչիգան նահանգ, Ամերիկայի Միացյալ Նահանգներ)։ Երգել սկսել է մանուկ հասակից, 14 տարեկանում NSYNC խմբի հետ մեկնել է հյուրախաղերի։ 2017 թվականին անցել է «America's Got Talent» մրցույթի կիսաեզրափակիչ փուլ, որտեղ կատարել է Ուիթնի Հյուսթոնի «I Have Nothing» երգը։ Նրա կատարումը ֆեյսբուքում հավաքեց ավելի քան 270 միլիոն դիտում։ Ջոնի Մանուելը թողարկել է 2 սինգլ՝ «Come Alive» և «Blind Faith», ներկայումս աշխատում է իր դեբյուտային ալբոմի՝ «Symphonics International»-ի վրա։
* **Թրեյ Քեմփբել**, ամերիկացի երգերի հեղինակ և երգիչ, ապրում է Լոս Անջելեսում։ «Bones» երգի կոմպոզիտորներից մեկն է, «Equinox»-ի կարևոր անդամը։ Թրեյը երգեր է գրում այնպիսի արտիստների համար, ինչպիսիք են Դուա Լիպան, Բիբի Ռեքսան, նորվեգուհի Ջուլի Բորգանը և ռումինուհի Ալեքսանդրա Ստանը։

Խումբը ձևավորվել է 2018 թվականին՝ կոմպոզիտոր և պրոդյուսեր Բորիսլավ Միլանովի կողմից («Symphonics International»)։ Փակ քվեարկությամբ ընտրվել է Բուլղարիայի ազգային հեռուստատեսության կողմից՝ որպես 2018 թվականի Եվրատեսիլ երգի մրցույթում Բուլղարիայի ներկայացուցիչ։

## Ծանոթագրություններ

## Արտաքին հղումներ
* «Equinox» на сайте ESCKAZ
* «Equinox» на портале EuroINvision
* «Equinox» на сайте Eurovision-bulgaria.tv 
* «Equinox» и «Bones» на сайте Eurovisionworld.com — текст песни и видеоклип
* «Equinox» на сайте Болгарское национальное телевидение

Կատեգորիա:Եվրատեսիլ 2018 երգի մրցույթ
Կատեգորիա:Եվրատեսիլ երգի մրցույթի մասնակիցներ
Կատեգորիա:Բուլղարիան Եվրատեսիլ երգի մրցույթում
Կատեգորիա:2018 հիմնադրված երաժշտական խմբեր
LSD (խումբ)

**LSD** (հապավում՝ '''Լ'''աբիրնթ, '''Ս'''իա, Diplo), համագործակցային երաժշտական նախագիծ, որի անդամներն են անգլիացի երաժիշտ Լաբիրնթը, ավստրալիացի երգչուհի Սիան և ամերիկացի երաժշտական պրոդյուսեր Diplo-ն։ 2018 թվականի մայիսի 3-ին խումբը թողարկել է «Genius » երգը, որը թողարկվել է երգի անիմացիոն տեսահոլովակի հետ միասին։ 2018 թվականի մայիսի 10-ին թողարկել է մեկ այլ սինգլ՝ «Audio» անվամբ։ Երգի հետ միասին թողարկվել է նաև տեսահոլովակ։ Օգոստոսի 9-ին թողարկվեց նրանց "Thunderclouds"  տեսահոլովակը։ Խմբի դեբյուտային ալբոմը թողարկվեց 2018 թվականի սեպտեմբերին։

## Սկավառակագրություն

## Ծանոթագրություններ

## Արտաքին հղումներ
* LSD խմբի մասին

Կատեգորիա:2018 հիմնադրված երաժշտական խմբեր
Կատեգորիա:Անգլիական երաժշտական խմբեր
Վալդիվյան անտառ

250px|մինի|Պահպանվող գոտի Լոս Լագոս շրջանում
**Վալդիվյան անտառ,** Հարավային Ամերիկայի էկոտարածաշրջանում նեոտրոպիկի մաս կազմող, անձրևային, խառը տիպի անտառներ։ Անվանումն առաջացել է Վալդիվիա քաղաքի անունից։

## Բնութագիր
Վալդիվյան անտառները գտնվում են Արևմտյան Պատագոնիայի կենտրոնում՝ գերազանցապես Չիլիի տարածքում, մի փոքր մասն էլ Արգենտինայում։ Սահմանակից էկոտարածաշրջաններն են Մագելանյան անտառները, Պատագոնիական անապատը, չիլիական մակվիստը (մշտադալար թփուտներով ու խոտատարածքներով ձևավորվող էկոգոտի) և Հարավային Անդերի տափաստանները։ Մոտավոր հաշվարկներով այդ անտառները զբաղեցնում են 250-300 հազար քառակուսի կիլոմետր ընդհանուր մակերես՝ գերազանցելով Մեծ Բրիտանիայի տարածքին։

Տեղադրությունը. հարավային լայնության 40 աստիճանի շրջանը՝ Անդյան լեռների լանջերին (մինչև 1200-2200 մետր բարձրություններում) և Չիլոե կղզին։

Կլիման խոնավ է. տեղումներ լինում են տարվա բոլոր եղանակներին և տարեկան կտրվածքով կազմում են 1500-3000 միլիմետր։ Միջին ջերմաստիճանը ամռանը 12-15 աստիճան է, ձմռանը՝ 6-8 աստիճան, իսկ լեռնային շրջաններում ավելի սառն է։

Վալդիվյան անտառները մշտադալար են, սակայն դրանցում հանդիպում են նաև տերևաթափվող բույսեր։ Հիմնական բուսազանգվածը կազմում են փշատերև ծառատեսակներն ու պտերը։ Դրանց շատ տեսակներ էնդեմիկ են և հանդիպում են միայն Վալդիվյան անտառներում։
 
Տարածաշրջանի բուսական աշխարհի տիպական ներկայացուցիչներն են ֆիցռոյան, էքստոքսիկոնը, լապաժերիան, մագելանյան մայտենուսը, կեղծ պանաքսի ու նոտոֆագուսի մի շարք տեսակներ, Eucryphia cordifolia-ն, Caldcluvia paniculata-ն, Weinmannia trichosperma-ն, Podocarpus nubigenus-ը, չիլիական արաուկարիան:Կենդանական աշխարհի ներկայացուցիչներից են ռելիկտային համարվող չիլոեյան փշախոզը, աշխարհի ամենափոքր եղնիկը՝ պուդուն,  չիլիական կոդկոդ կատուն։ Քսաներորդ դարում Վալդիվյան անտառների պայմաններին հարմարեցվել և այս վայրերում բազմացել ու տարածվել են վարազները։

Չիլիում և Արգենտինայում վալդիվյան անտառների տարածքում ստեղծվել են շուրջ քսան ազգային պարկեր ու պահպանվող գոտիներ;

## Տես նաև
*Մագելանյան անտառներ

## Ծանոթագրություններ

## Արտաքին հղումներ
*Explore the Valdivian Coastal Reserve 
*Valdivian temperate rain forests/Juan Fernandez Islands (World Wildlife Fund)
* Research at Chiloé Rain Forest
*Flora species from Valdivian rain forests 

Կատեգորիա:Չիլիի աշխարհագրություն
Կատեգորիա:Արգենտինայի աշխարհագրություն
Կատեգորիա:Չիլիի բնության պատմություն
Կատեգորիա:Արգետնինայի բնության պատմություն
Կատեգորիա:Անտառներ
Կատեգորիա:Հարավային Ամերիկայի բուսական աշխարհ
Կատեգորիա:Հարավային Ամերիկայի կենդանական աշխարհ
Դրոշի օր (Արգենտինա)

**«Դրոշի օր»** (), Արգենտինայի ազգային տոներից մեկը, որը նվիրված է պետության գլխավոր ազգային խորհրդանիշերից մեկին՝ Արգենտինայի դրոշին։ «Դրոշի օրը» Արգենտինայի Հանրապետությունում նշվում է ամեն տարի հուլիսի 20–ին։
մինի|ձախից
«Ազգային դրոշի համար» տոնակատարության ամսաթիվը պատահական չի ընտրվել։ Հենց այդ օրը՝ 1820 թվականի հուլիսի 20-ին, մահացել է Արգենտինայի ազգային հերոս, փաստաբան, քաղաքական գործիչ և սպիտակ ու երկնագույն դրոշի հեղինակ Մանուել Բելգրանոն։ Նրա էսքիզը 1812 թվականին ընդունվել է որպես պետական դրոշի հիմք (Բելգրանոյի առաջարկած ուրվագծում, դրոշը բաղկացած էր երեք հավասար հորիզոնական շերտերից՝ որոնցից երկուսը ներկված էին բաց կապույտ գույնով, իսկ մեջտեղինը՝ սպիտակով։ 1818 թվականին դրոշի կենտրոնում տեղադրվել է դեղին «մայիսյան արևը»)։ Առաջին անգամ այս տոնը նշվել է 1938 թվականին, Արգենտինայի նախագահ Ռոբերտո Մարիա Օրտիսի հրամանագրի համաձայն։

Այդ օրը «Դրոշի օրվա» տոնակատարության կենտրոն է դառնում Ռոսարիո քաղաքը, որը տեղակայված է երկրի արևելքում՝ Սանտա Ֆե պրովինցիայում։ Հենց այս քաղաքում առաջին անգամ բարձրացվում է Արգենտինայի դրոշը, անցնում է արգենտինյան դրոշի շաբաթը, և իրադարձության գագաթնակետը դառնում է «Դրոշի օրը»։ Տոնի հիմնական վայրը Ռոսարիո քաղաքի հուշահամալիրն է, որը նվիրված է Արգենտինայի դրոշին։

Տոնի ժամանակ տեղի է ունենում բաց հանրահավաք՝ տեղական ինքնավարության և նահանգային իշխանության մարմինների ներկայացուցիչների մասնակցությամբ, երբեմն միջոցառմանը մասնակցում է նաև երկրի նախագահը։ «Դրոշի օրը» տեղի է ունենում տոնական երթ և շքերթ, որին մասնակցում են Արգենտինայի ԶՈՒ զինծառայողները, Ֆոլկլենդյան պատերազմի վետերանները, ոստիկանությունը, ինչպես նաև մի շարք քաղաքացիական կազմակերպություններ և միություններ։

Օրենքի պատճառով, ըստ որի, հանրային տոների մեծ մասը տեղափոխվում է մոտակա երկուշաբթի օրը (որպեսզի ունենան երկար հանգստյան օրեր և այդպիսով խթանեն զբոսաշրջությանը), տոնակատարության օրը հաճախ չի համընկնում պաշտոնական օրվա հետ։ Բայց հուլիսի 20–ը մշտապես ոչ աշխատանքային օր է քաղաքային աշխատողների և մարզային պետական մարմինների համար, ինչպես նաև բոլոր հանրային և մասնավոր դպրոցների համար։

## Ծանոթագրություններ

Կատեգորիա:Արգենտինայի տոներ
Don't Let Me Down (երգ, The Chainsmokers)

**«Don't Let Me Down»**, ամերիկացի դիջեյների The Chainsmokers դուետի և երգչուհի Դայայի (Daya) մասնակցությամբ ձայնագրված երգ։ Թողարկվել է 2016 թվականի փետրվարի 5-ին որպես Collage մինի ալբոմի սինգլ։ Այն գլխավորել է Dance/Electronic Songs (Billboard) հիթ-շքերթը։ Սինգլի տպաքանակն ԱՄՆ-ում գերազանցել է 1,7 մլն օրինակը և այն ստացել է պլատինե կարգավիճակ RIAA-ից։ Տեսահոլովակը վայելել է մեծ ժողովրդականություն (ավելի քան 1 միլիարդ դիտում 2018 թվականի հուլիսի տվյալներով)։ Գրեմմի-2017 մրցանակաբաշխությունում երգը հաղթել է *Լավագույն պարային ձայնագրություն* անվանակարգում։

Երգն ընդգրկվել է Billboard-ի կողմից կազմված 2016 թվականի ԱՄՆ լավագույն սինգլների ամփոփիչ ցանկում (հորիզոնական № 8):

Երգի հիման վրա նկարահանված տեսահոլովակը YouTube-ում հայտնվել է 2016 թվականի ապրիլի 29-ին։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Քավեր տարբերակներ
Ամերիկացի երգիչ և դերասան Աշերը ձայնագրել է «Don't Let Me Down» երգի իր տարբերակը BBC Radio 1 ռադիոկայանի Live Lounge ալիքում 2016 թվականի սեպտեմբերի 5-ին։

## Ծանոթագրություններ

## Արտաքին հղումներ
* 
*
Սիդ Կոմպեադոր

**Սիդ Կոմպեադոր** (), հուշարձան Բուենոս Այրեսում։ Բացումը տեղի է ունեցել է 1935 թվականի հոկտեմբերի 13-ին Կաբալյիտո շրջանի Ավենիդա Անխել Գալյարդո փողոցում։ Հիմնադրվել է 11-րդ դարի կաստիլյան ազնվական և ռազմիկ Ռոդրիգո Դիաս դե Վիվարի պատվին, որն առավել հայտնի է որպես Էլ Սիդ։

Հուշարձանը գտնվում է Ավենիդա Գաոնա, Ավենիդա Սան-Մարտին, Ավենիդա Անխել Գալյարդո, Ավենիդա Պուերեդոն և Ավենիդա Դիաս Վալես փողոցների խաչմերուկում։

## Նկարագրություն
Էլ Սիդը նստած է իր ձիու՝ Բաբիեկի վրա, աջ ձեռքում պահել է նիզակը, իսկ ձախում` վահանը։ Քանդակի բարձրությունը մոտ 12 մետր է, տեղադրված է մարմարե պատվանդանի վրա։

## Պատմություն
Բրոնզե քանդակը կերտված է մարմարե հիմքի վրա, որը ամերիկյան քանդակագործ Աննա Հայնթ-Հանթինգթոնի (1876-1973) աշխատանքներից է։ Հուշարձանը ստեղծվել է 1927 թվականին Իսպանիայի Սևիլյա քաղաքում, իսկ երկրորդ կրկնօրինակը ուղարկվել է Բուենոս Այրես։ Հուշարձանը լավագույն քանդակներից մեկն է, որը ստեղծվել է կնոջ կողմից։

Քանդակը քաղաքին է նվիրվել Ամերիկայի Իսպանական միության կողմից, որը ստեղծեց նմանատիպ հուշարձան Նյու Յորքում։ Այս ընկերությունը, որը հիմնադրել և գլխավորում է քանդակագործի ամուսինը, այսօր ունի մեծ գրադարան, որում տեղ են գտել իսպանական գրականության կարևորագույն գրքերը։ Քանդակը նավակով հասել է Բուենոս Այրես և կանգնել նավահանգստում, մինչև քաղաքապետարանը կթույլատրեր դրա տեղադրումը։ Ի վերջո, բարձրագույն իշխանությունների մասնակցությամբ պաշտոնական բացման արարողությունը տեղի է ունեցել 1935 թվականի հոկտեմբերին։ Մարմարը, որից ստեղծվել է քանդակի հիմքը, բերվել է Բուրգոսից՝ Էլ Սիդի ծննդավայրից։

2006-2014 թվականներին քանդակի շրջակայքում որոշ փոփոխություններ են կատարվել, հայտնվել են լրացուցիչ լույսեր։ Քանդակի տեղադրման ութսուներորդ տարեդարձի տոնակատարության շրջանակներում, նախատեսվում է միջնադարյան տոնավաճառ անցկացնել և ժամանակի պարկուճի հուղարկավորությունը կազմակերպել հաջորդ սերնդի համար։

## Նմանատիպ կրկնօրինակներ
Քանդակի կրկնօրինակները գտնվում են նաև այլ քաղաքներում՝ Նյու Յորքում, Սան Ֆրանցիսկոյում, Վալենսիայում և Սևիլյայում։


Hispanic society, ext., statua del cid.JPG|Նյու Յորք
Lincoln Park, San Francisco 01.JPG|Սան-Ֆրանցիսկո
Estàtua eqüestre del Cid, València.JPG|Վալենսիա
El Cid de Sevilla.jpg|Սևիլյա
Detalle de la estatua el Cid (Parque de Balboa).jpg|Սան-Դիեգո


## Ծանոթագրություններ

## Արտաքին հղումներ
* Finalizaron las obras de recuperación del Cid Campeador

Կատեգորիա:Արգենտինայի հուշարձաններ
Կատեգորիա:Արգենտինայի մշակույթ
Զոյա Բելայա

**Զոյա Ալեքսանդրովնա Բելայա** (, ), Մոսկվայի  օպերետի թատրոնի ռուս խորհրդային արտիստ,  կինոդերասանուհի։ ՌԽՖՍՀ վաստակավոր արտիստ (1964)։

## Կենսագրություն
1943-1944 թվականներին  Մոսկվայի Պ. Ի. Չայկովսկու անվան պետական կոնսերվատորիային կից ակադեմիական  երաժշտական ուսումնարանում սովորել է վոկալ։ Մոսկվայի  օպերետի թատրոնին կից ստուդիայի շրջանավարտ է։ 1947-1973 թվականներին հանդես է եկել այդ թատրոնի բեմում։ Խորհրդային վոկալի մի շարք պարտիաներ գրվել են հատուկ նրա հզոր արտահայտիչ ձայնի համար։ Արտիստուհու  վառ դրամատիկական  եռանդը համատեղվում է նրա բարձր կատարողական վարպետության հետ։

Նկարահանվել է ֆիլմերում, հանդես է եկել համերգներով, աշխատել է ռադիոյում։ Մահացել է 68 տարեկան հասակում ինֆարկտից։

## Թատերական  դերեր
* Լիզա  Մուրոմսկայա (Իոսիֆ Կովների «Ակուլինա» )
* Ստելլա և Կլեմենտինա  (Իսահակ Դունաևսկու«Ազատ քամի»)
* Իրինա (Իսահակ Դունաևսկու «Ծաղրածուի որդին»)
* Լարիսա (Իսահակ Դունաևսկու «Սպիտակ ակացիա»)
* Նինոն (Իմրե Կալմանի «Մոնմարտրի մանուշակը»)
* Քսենիա  (Յուրի Միլյուտինի  «Կանացի  իրարանցում»)
* Մաշա, Նինա (Կոնստանտին Լիստովի «Երազողները», «Սևաստոպոլյան վալս»)
* Դենիզա (Ֆլորիմոն Էրվեի «Օրիորդ  Նիտուշ»)
* Յարինկա (Բորիս Ալեքսանդրովի «Հարսանիք  Մալինովկայում»)
* Ստելլա (Ռաուֆ Հաջիևի «Ռոմեոն իմ հարևանն է»)
* Ստեպանիդա (Տիխոն Խրեննիկովի «Հարյուր սատանաներ և մեկ աղջիկ»)

## Ֆիլմագրության  ընտրանի
* 1959 թվական՝ Կոմպոզիտոր Իրմե Կալման (ֆիլմ-ներկայացում)
* 1962 թվական՝ Կոմպոզիտոր Իսահակ  Դունաևսկի (ֆիլմ-ներկայացում)   Ստելլա / «Ազատ քամի»
* 1962 թվական՝ Կոմպոզիտոր Ֆերենց Լեգար  (ֆիլմ-ներկայացում)
* 1968 թվական՝ Ձեզ սպասում են օպերետի հերոսները, Ագրաֆենա
* 1974 թվական՝  Սերգեյ Մարտինսոնի բենեֆիսը  (ֆիլմ-ներկայացում)
* 1978 թվական՝  «Դուենիա»,  Ֆրասկիտա, սպասուհի Լեոնորա
* 1979 թվական՝  Առավոտյան շրջայց, Ռաիսա Պավլովնա
* 1980 թվական՝ Խնայատուփ,  էպիզոդ

## Ծանոթագրություններ

## Արտաքին հղումներ
* Зоя Александровна Белая

Կատեգորիա:Խորհրդային ակադեմիական երաժիշտներ
Կատեգորիա:Խորհրդային դերասանուհիներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասանուհիներ
Կատեգորիա:Ռուս երգչուհիներ
Կատեգորիա:Ռուս հաղորդավարուհիներ
Կատեգորիա:Սրտամկանի ինֆարկտից մահացածներ
Յաննա Թերզի

**Յաննա Թերզի** (, ), հույն երգչուհի և երգահան։ Ներկայացրել է Հունաստանը Եվրատեսիլ 2018 երգի մրցույթում։

## Կենսագրություն
Յաննա Թերզին ծնվել է 1980 թ. մայիսի 7-ին Սալոնիկ քաղաքում հայտնի հույն երգիչ Պասխալիս Թերզիսի ընտանիքում։ Տերզին իր «Óneiró mou» («Όνειρό μου») երգով եղել էր Եվրատեսիլ 2018 երգի մրցույթի հունական նախընտրական փուլի հինգ մասնակիցներից մեկը, որը տեղի պետք է ունենար 2018 թ. փետրվարի 22-ին։ Յաննա Թերզին հաղթեց նախընտրական փուլը, քանի որ մնացած բոլոր մասնակիցները չեն կարողացել վճարել նախընտրական փուլի մասնակցության վճարը և որակազրվվել են։ Յաննա Թերզին հանդես է եկել մայիսի 8-ին կայացած մրցույթի առաջին կիսաեզրափակչում, սակայն չի անցել եզրափակիչ փուլ, զբաղեցնելով 14-րդ հորիղոնականը։

## Սկավառակագրություն
### Ստուդիայի ալբոմներ

### Սինգլներ

## Ծանոթագրություններ

## Արտաքին հղումներ
 Յաննա Թերզիի պաշտոնական էջ

Կատեգորիա:21-րդ դարի երգչուհիներ
Կատեգորիա:Անձինք Սալոնիկից
Կատեգորիա:Եվրատեսիլ 2018 երգի մրցույթի մասնակիցներ
Կատեգորիա:Հույն երաժիշտներ
Կատեգորիա:Հույն երգչուհիներ
Էլինա Նեչաևա

**Էլինա Նեչաևա** (, ), էստոնացի օպերային երգչուհի։ Ներկայացրել է Էստոնիան Եվրատեսիլ 2018 երգի մրցույթում։

## Կենսագրություն
Էլինա Նեչաևան ծնվել է Տալլին քաղաքում։ 2016 թ. ավարտել է Էստոնիայի երաժշտության և թատրոնի ակադեմիան, մասնագիտացել է դասական վոկալով։ 2018 թ. երգչուհին ներկայացրել է «La Forza» երգը Eesti Laul-ին՝ Եվրատեսիլ երգի մրցույթի էստոնական նախընտրական փուլին։ Մրցույթի սուպերֆինալում Նեչաևան արժանացել է հաղթանակի հեռուստադիտողների և ժյուրիի քվեարկության արդյունքում և ստացել է հնարավորություն ներկայացնել Էստոնիան Եվրատեսիլ 2018 երգի մրցույթում։

### Անձնական կյանք
Նա ունի խառը ծագում՝ ռւսական, էստոնական և չուվաշական։ Նա դարձել է չուվաշական ծագմամգ առաջին մասնակիցը Եվրատեսիլում։

## Սկավառակագրություն
### Սինգլներ

## Ծանոթագրություններ

## Արտաքին հղումներ
*  Էլինա Նեչաևվայի էջը eurovision.tv կայքում

Կատեգորիա:Եվրատեսիլ 2018 երգի մրցույթի մասնակիցներ
Կատեգորիա:Էստոնացի երգչուհիներ
Կատեգորիա:Էստոնիան Եվրատեսիլ երգի մրցույթում
Լակար (լիճ)

**Լակար լիճ** (իսպ՝. *Lago Lácar*),  սառցալեռնային ծագման լիճ Պատագոնիական Անդերում՝ Արգենտինայի հարավարևմտյան մասում գտնվող Նեուկեն պրովինցիայում, մայրաքաղաք Բուենոս Այրեսից 1.300 կիլոմետր հարավ-արևմուտք։ Լճի հյուսիսարևմտյան ափին տարածվում է Սան Մարտին դե լոս Անդես ոչ մեծ քաղաքը (բնակչության թիվը՝ 23.519 մարդ)։ Արգենտինայի և Չիլիի միջև 1881 թվականին կնքված համաձայնագրի հիման վրա Լակար լիճը և նրա ջրահավաք ավազանը մինչև 1902 թվականը պատկանել են Չիլիին։
## Ընդհանուր տեղեկություններ
Լիճը գտնվում է ծովի մակերևույթից 640 մետր բարձրության վրա, զբաղեցնում 55 քառակուսի կիլոմետր տարածք։ Արևելքից արևմուտք ձգվում է 23,1 կիլոմետր, հյուսիսից հարավ՝ 5,0 կիլոմետր։ Ջրահավաք ավազանի մակերեսը կազմում է 1048 քառակուսի կիլոմետր։ Առավելագույն խորությունը 277 մետր է, միջին խորությունը՝ 167 մետր; Լակարից սկիզբ է առնում Հուահում գետը, որը թափվում է Պիրիուեյկո լիճը։

Լճի ծայրարևմտյան մասը, որն ունի չորս կիլոմետր լայնություն, Լակարի հիմնական մասի հետ միացած լինելով սոսկ մի նեղլիկ ջրուղով, առանձին լճի տպավորություն է թողնում և նույնիսկ այլ անվանում է ստացել՝ կոչվելով Նոնտուե։

Լակար լճի շրջակայքը խիտ չէ բնակեցված. մեկ քառակուսի կիլոմետրի վրա միջին հաշվով ապրում է ընդամենը վեց մարդ։
 
Կլիման գերազանցապես միջերկրածովային է։ Միջին տարեկան ջերմաստիճանը կազմում է 5 աստիճան։ Ամենատաք ամիսը փետրվարն է (միջին ամսական ջերմաստիճանը՝ +13 աստիճան), ամենացուրտը՝ հուլիսը (միջինը՝ -4 աստիճան)։ Տեղումների միջին քանակությունը տարեկան կտրվածքով կազմում է 1.094 միլիմետր։ Ամենախոնավ ամիսը հունիսն է (տեղումների ամսական միջին քանակությունը՝ 174 միլիմետր), ամենաչորը՝ նոյեմբերը՝ տեղումների 36 միլիմետր միջին քանակությամբ։

Լակար լճի շրջակայքում գլխավորապես աճում են խառը տիպի անտառներ։
300px|մինի|ձախից|Լակար և Նոնտուե լճերը միմյանց կապող նեղ ջրուղին:
700px|մինի|ձախից|Լակար լիճն ու ափամերձ անտառները ամռան վերջին;

## Ծանոթագրություններ

## Արտաքին հղումներ
* Lacar Area (YouTube video HD)
* Sistema Nacional de Información Hídrica
*  Site hidricosargentina.gov.ar - Sistema Nacional de Información Hídrica : Le lac Lácar 
*  Carte détaillée de la province de Neuquén 
*  Hidricosargentina - Cuenca del río Hua-Hum (''Bassin du río Hua-hum'')
## Աղբյուրներ
* World Lakes Database

Կատեգորիա:Արգենտինայի լճեր
Կատեգորիա:Լճեր այբբենական կարգով
Made of Stars

«**Made of Stars**», երգ, որով երգիչ Հովի Սթարը ներկայացրել է Իսրայելը Եվրատեսիլ 2016 երգի մրցույթում։ Երգը զբաղեցրել է 14-րդ հորիզոնականը Եվրատեսիլ 2016-ի եղրափակչում։ Երգի հեղինակն է Դորան Մեդալին։ Երգը թվայնացված տեսքով թողարկվել է Universal Music Group-ի կողմից 2016 թվականի մարտի 30-ին։

## Եվրատեսիլ երգի մրցույթ

Իսրայելի մասնակիցը Եվրատեսիլ 2016 երգի մրցույթի համար ընտրվել է *HaKokhav HaBa L'Eirovizion* նախընտրական փուլի շնորհիվ։ Մրցույթը բաղկացած էր տասնհինգ շոուներից։ Մրցույթի եզրափակիչ փուլը տեղի է ունեցել 2016 թվականի մարտի 3-ին Երուսաղեմ քաղաքի G.G. Studios-ում։ Չորս արտիստներ կատարում էին Եվրատեսիլ 2016-ի համար գրված պոտենցիալ երգը, որն ուղարկված ավելի քան 100 հայտերից ընտրվել էր պրոֆեսիոնալ հանձնաժողովի կողմից։ Հաղթողն ընտրվեց երկու փուլից։ Առաջին փուլում չորս կատարողները մրցեցին միմյանց միջև և յուրաքանչյուրը կատարեց այլ հայտնի երգ։ Առաջին փուլի ժամանակ Հովի Սթարը կատարեց "Stay with Me" երգը, իսկ երկրորդ փուլում, որտեղ կատարեց իր Եվրատեսիլյան երգը, նա հաղթեց, հավաքելով հեռուստադիտողների քվեարկության միավորների 68%-ը։

## Տեսահոլովակ
«Made of Stars» երգի տեսահոլովակը առաջին անգամ թողարկվել է Հովի Սթարի YouTube-յան ալիքում՝ 2016 թվականի մարտի 13-ին, երեք րոպե և տասնչորս վայրկյան ընդհանուր տևողությամբ։

## Տես նաև
*Եվրատեսիլ 2016 երգի մրցույթ
*Իսրայելը Եվրատեսիլ երգի մրցույթում

## Ծանոթագրություններ

Կատեգորիա:Եվրատեսիլ 2016 երգի մրցույթի երգեր
Կատեգորիա:2016 սինգլներ
Կատեգորիա:Եվրատեսիլ երգի մրցույթի երգեր
Milim

«**Milim**» (; «Բառեր»), երգ, որով երգիչ Հարել Սկաթը ներկայացրել է Իսրայելը Եվրատեսիլ 2010 երգի մրցույթում։ Երգը զբաղեցրել է 14-րդ հորիզոնականը Եվրատեսիլ 2010-ի եղրափակչում։ Երգի հեղինակներն են Թոմեր Ադադին և Նոամ Խորեվը։

## Ծանոթագրություններ

Կատեգորիա:2010 սինգլներ
Կատեգորիա:Եբրայերեն երգեր
Կատեգորիա:Եվրատեսիլ 2010 երգի մրցույթ
Կատեգորիա:Եվրատեսիլ 2010 երգի մրցույթի երգեր
Կատեգորիա:Եվրատեսիլ երգի մրցույթի երգեր
Ռայեդ Արաֆաթ

**Ռայեդ Արաֆաթ** (), Սիրիայում ծնված, պաղեստինյան ծագմամբ, ռումինական ռեանիմատոլոգիական բժիշկ է։

## Վաղ կյանք
Արաֆաթը ծնվել է Դամասկոսում, սակայն ծագումով Պաղեստինցի է։ Նա 14 տարեկանից սկսած կամավորական սկզբունքով աշխատել է վերակենդանացման բաժանմունքում։ 1981 թվականին արտագաղթել է Ռումինիա։ Սկզբից բնակվել է Ռումինիայի Պիտեշտ քաղաքում, որտեղ էլ մասնակցելով Ռումիներեն լեզվի դասընթացների, սովորեց Ռումիներեն։

## Կրթություն
Արաֆաթը կրթություն է ստացել Կլուժ-Նապոկա քաղաքի բժշկության և դեղագործության համալսարանում։ Հետագայում ընդունվել է Տարգու Մյուրեշի բժշկական համալսարան, որտեղ խորացրել է կրթությունը անեսթեզիոլոգիայի ուղղությամբ։ Նա ավարտել է մի շարք դասընթացներ արտասահմանում։ Դասընթացներ են եղել՝ Փարիզի հրշեջ բրիգադայում, Ամերիկայի Միացյալ Նահանգների գվարդիայում և Նորվեգական օդային շտապ օգնությունում։

## Կարիերա
1989 թվականի հեղափոխությունից հետո Արաֆաթը մտադրվեց մեկնել Ֆրանսիա, սակայն նրա դիմումը մերժվեց։ Նա սկսեց աշխատել Տարգու Մյուրեշի համալսարանում արտակարգ ծառության ստեղծման համար, որը սկզբից ֆինանսավորվում էր միայն իր կողմից։

1991 թվականին նա ստեղծեց SMURD ծառայությունը՝ բջջային արտակարգ իրավիճակների ծառայություն, որը սկսեց համագործակցել Ռումինիայի հրդեհաշեջ ծառայության և Շոտլանդիայի հակահրդեհային ծառայության հետ, որպես կամավոր մինչ 1998 թվականը, երբ պաշտոնապես ստացավ Ռումինայի քաղաքացիություն։

## Քաղաքականություն
Նա համակարգել է բազմաթիվ միջազգային դասախոսություններ աշխարհի տարբեր երկրներում (Ավստրիա, Դանիա, Հունաստան, Նիդեռլանդներ, Նոր Զելանդիա,Իռլանդիա, Անգլիա, Ամերիկայի Միացյալ Նահանգներ և այլն)։ 2003 թվականին նա արժանացել է Ռումինիայի արժանապատվության ազգային կարգի շքանշանին։

Նա 2009 թվականին նշանակվեց առողջապահության հարցերով Ռումինիայի պետքարտուղարի տեղակալի պաշտոնին։ 2012 թվականին նա հրաժարական տվեց կատարվող ցույցերի պատճառով։ Ցույցերի պատճառն էր առողջապահական համակարգի բարեփոխումները։ Մի քանի քաղաքներում բողոքի ցույցերից հետո, կառավարությունը հայտարարեց բարեփոխումների ծրագրերում փոփոխություններ կատարելու մասին, իսկ Արաֆաթը վերադարձավ իր նախկին պաշտոնին։ 2012 թվականի վերջին նա դարձավ Ռումինիայի առողջապահության նախարար, այնուհետև կրկին վերադարձավ նույն պաշտոնին։

## Ծանոթագրութուններ

Կատեգորիա:Պատվո շքանշանի ասպետներ (Ռուսաստան)
Կատեգորիա:Ռումինիայի քաղաքական գործիչներ
Rak Bishvilo

«**Rak bishvilo**» (; «Միայն նրա համար»), երգ, որով երգչուհի Մորան Մազորը ներկայացրել է Իսրայելը Եվրատեսիլ 2013 երգի մրցույթում։ Երգի հեղինակներն են Խեն Խարարին և Գալ Սարիգը։ Երգին չի հաջողվել անցնել եզրափակիչ փուլ՝ զբաղեցնելով ընդամենը 14-րդ հորիզոնականը երկրորդ կիսաեղրափակչում։

## Ծանոթագրություններ

Կատեգորիա:Եվրատեսիլ 2013 երգի մրցույթի երգեր
Ալեքսանդր Արխիպենկո

**Ալեքսանդր Պորֆիրևիչ Արխիպենկո** (), ուկրաինական ծագումով ամերիկացի քանդակագործ և նկարիչ։ Քանդակագործության մեջ կուբիզմի խոշոր ներկայացուցիչներից մեկը։

## Կյանք և ստեղծագործություն

Ծնվել է Կիևում։ Հայրը՝ Պորֆիրի Անտոնովիչ Արխիպենկոն, աշխատել է որպես մեխանիկ Կիևի համալսարանում։ Երկու տարի սովորելով Վալկերի ռեալական դպրոցում՝ Ալեքսանդրը 1902 թվականին ընդունվել է Կիևի գեղարվեստի ուսումնարան, որտեղից 1905 թվականի նոյեմբերին հեռացվել է 1905-1907 թվականների հեղափոխության սկզբում կազմակերպված ուսանողական դասադուլին մասնակցելու պատճառով։ 1906 թվականին Ալեքսանդր Բոգոմազովի հետ կազմակերպել է իր աշխատանքների առաջին ցուցահանդեսը Կիևում։

Հենց այդ տարի նա տեղղղափոխվել է Մոսկվա, որտեղ շարունակել է կրթությունը Մոսկվայի գեղարվեստի, ճարտարապետության և քանդակագործության ուսումնարանում։ 1908 թվականին տեղափոխվել է Փարիզ։ 1908-1914 թվականներին ապրել է «Փեթակ» նկարիչների բազմազգ գաղութում, 1910 թվականին Ա. Էկստերի, Մալևիչի, Պիկասոյի, Բրակի, Դերենի և ուրիշների հետ ցուցադրվել է Անկախների սալոնում։ Առաջին անհատական ցուցահանդեսը տեղի է ունեցել Հագենում (Գերմանիա), 1912 թվականին։ 1921 թվականին բացում է իր դպրոց-ստուդիան Բեռլինում։ Արխիպենկոյի աշխատանքները մոտ են կուբիզմին. այն, ինչ նրանից առաջ կուբիստ-նկարիչները փորձարկել են գեղանկարչության մեջ, նա տեղափոխել է քանդակագործություն։ Քանդակագործության մեջ ակտիվորեն օգտագործել է, այսպես կոչված, «նեգատիվ տարածությունը»։
1923 թվականին տեղափոխվել է ԱՄՆ` 1929 թվականին ստանալով ամերիկյան քաղաքացիություն։ 1934 թվականին ձևավորել է Ուկրաինայի տաղավարը Չիկագոյի ցուցահանդեսում։ 1937 թվականից դասավանդել է Նոր Բաուհաուզում։ Թաղված է Վուդլոնի գերեզմանոցում։
[250px|մինի|Գոնդոլավար, Մետրոպոլիտեն թանգարան, [Նյու Յորք]]

## Ճանաչում

Արխիպենկոյի անհատական ցուցադրություններից մեկը անց է կացվել 1922 թվականին, Մայնի Ֆրանկֆուրտում։ Այսօր Արխիպենկոյի ստեղծագործությունները ցուցադրվում են Եվրոպայի, ԱՄՆ-ի և Իսրայելի մի շարք թանգարաններում։ Նրա 12 աշխատանքներ պահվում են պետական էրմիտաժում։ 2016 թվականին Կիևում Արխիպենկոյի անունով փողոց է անվանակոչվել։

## Պատկերասրահ

Image:Alexander archipenko.JPG|*Մազերը սանրող կինը*, 1914, բրոնզ, Իսրայելի թանգարան, Երուսաղեմ
File:Gateway Sculptures by Alexander Archipenko 1950.jpg|*Բակամուտքի քանդակներ*, 1950, ներկված մետաղ, Միսուրիի համալսարան Կանզաս Սիթիում
File:King Solomon Archipenko.JPG|Սողոմոն արքան Փենսիլվանիայի համալսարանի կամպուսում
File:Alexander Archipenko Gravesite 2009.JPG|Արխիպենկոյի շիրմաաքարը Վուդլոն գերեզմանոցում Բրոնքս (Նյու Յորք)


## Ծանոթագրություններ

## Արտաքին հղումներ
* Ալեքսանդր Արխիպենկո. կյանքը և ստեղծագործությունը 
* Արխիպենկո հիմնադրամի կայքը
* Աշխատանքներն աշխարհի թանգարաններում
* Український тиждень. № 22(83) за 5 червня 2009. «Простір навиворіт». Автор Липа Катерина
* Александра Кайзер «Творчество духа. Феномен Александра Архипенко». Журнал «Третьяковская галерея», #4 2013 (41)

Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Նովոդևիչյան գերեզմանատանը թաղվածներ
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Կատեգորիա:Ամերիկացի քանդակագործներ
Կատեգորիա:Ամերիկացի նկարիչներ
Կատեգորիա:Ամերիկացի լուսանկարիչներ
Կատեգորիա:Ամերիկացի դիզայներներ
Don’t Matter to Me

**«Don’t Matter to Me»**, երգ՝ ձայնագրված կանադացի երգիչ և կոմպոզիտոր Դրեյքի կողմից Մայքլ Ջեքսոնի՝ նախկինում չթողարկված դեմոձայնագրության հիման վրա ու նրա վոկալով։ Երգն ԱՄՆ-ում թողարկվել է ռադիոյում 2018 թվականի հուլիսի 10-ին որպես նրա *[[Scorpion (ալբոմ, Դրեյք)|Scorpion]]* հինգերորդ ստուդիական լաբոմի հինգերորդ սինգլ։ Երգն ընդգրկվել է ամերիկյան ''Billboard'' Hot 100 հիթ-շքերթի իններորդ հորիզոնականում։ Այն նաև գլխավորել է Շվեդիայի ու Բելգիայի հիթ-շքերթները և բրիտանական R&B հիթ-շքերթը։

## Պատմություն
Առաջին անգամ որպես դեմոտարբերակ ստեղծված երգը գրվել է Մայքլ Ջեքսոնի կողմից 1980 թվականին Փոլ Անկայի հետ նրա սեսիոն ձայնագրությունների ընթացքում։

Դեռ երգի թողարկումից առաջ մի շարք քննադատներ նշել են, որ «Don’t Matter to Me» ստեղծագործությունն ալբոմի գլխավոր երգերից մեկն է։

## Առևտրային հաջողություն
Միացյալ Նահանգներում սինգլը զբաղեցրել է ''Billboard'' Hot 100 հիթ-շքերթի իններորդ հորիզոնականը՝ դառնալով Դրեյքի 31-րդ սինգլն ամերիկյան լավագույն տասնյակում, և Ջեքսոնի 30-րդ հիթը top-10-ում։

Մեծ Բրիտանիայում «Don’t Matter to Me» երգը զբաղեցրել է UK Singles Chart հիթ-շքերթի երկրորդ հորիզոնականը (06 հուլիսի, 2018 — 12 հուլիսի, 2018։ Այն դարձել է Դրեյքի 15-րդ սինգլը բրիտանական լավագույն տասնյակում և Մայքլ Ջեքսոնի 44-րդ հիթը top-10-ում։

## Հիթ-շքերթներ
### Շաբաթական հիթ-շքերթներ

## Ծանոթագրություններ

## Արտաքին հղումներ
*  Ft. Michael Jackson (Official Audio)
* 

Կատեգորիա:2018 երգեր
Կատեգորիա:Զուգերգեր
Առավեղյաններ

**Առավեղյաններ** նաև Առավելյաններ, հայկական նախարարական տոհմ Մեծ Հայքում Արտաշեսյանների ու Արշակունիների կառավարման ժամանակ և Մարզպանական Հայաստանում։ Ըստ Զորանամակի եղել են Հյուսիսային զորավարության մեջ և ունեցել 500 հեծյալ։ Առավեղյանների ժառանգական հայրենիքը Այրարատ նահանգում էր։ Գահնամակում ըստ Մովսես Խորենացու զբաղեցրել են 49-րդ, ըստ «Ներսեսի վարք»-ի 67-րդ, իսկ ըստ Սահակ Պարթևի 39-րդ բարձը։

Առավեղյանների նախարարական տոհմից Վահանը եղել Մեծ Հայքի հունական մասում նախարար Արշակ Գ-ի ենթակայության տակ, ապա անցել Խոսրով Դ-ի կողմը։

Ըստ Եղիշեի Վարդանանց պատերազմին մասնակցել են՝ Փապակ Առավեղյանը, Վարազդեն Առավեղյանը և Դաղ Առավեղյանը։

7-րդ դարում հիշվում է Բուտ Առավեղյան իշխանը, ով 624 թվականին կառուցել է Բագարանի Սուրբ Թեոդորոս եկեղեցին, որի շինարարությունը ավարտել է նրա կինը՝ Աննան 631 թվականին։

640 թվականին հիշվում է Խաչյան Առավեղյանը, ով այլ երկու իշխանների հետ արաբների առաջին արշավանքի լուրը հասցրեցին Դվին։

Առավեղյանների մասին տեղեկությունները ավանդախառն են։ Ըստ Մովսես Խորենացու, Առավեղյանների նախարարությունը հիմնել է Հայոց Արտաշես Ա թագավորը։ Առավեղյանները, իբրև Սաթենիկ թագուհու մերձավոր ազգականներ, Մեծ Հայք գայով, դասվեցին հայ նախարարների շարքը։ Սեբեոս պատմիչը Առավեղյաններին հիշատակում է Այրարատ նահանգում՝ չնշելով գավառը։

## Տես նաև
* Գահնամակ
* Զորանամակ

Կատեգորիա:Առավեղյաններ
Կատեգորիա:Հայկական նախարարական տներ
Զիգ Զիգլար

**Հիլարի Հինթոն "Զիգ" Զիգլար** (, ), ամերիկացի հեղինակ, վաճառական և մոտիվացիոն խոսնակ։

## Կենսագրություն
Զիգ Զիգլարը ծնվել է Քոֆի շրջանում՝ Հարավարևելյան Ալաբամայում՝ Ջոն Սայլաս Զիգլարի և Լիլա Ուեսքոթ Զիգլարի ընտանիքում։ Նա 12 երեխաներից տասներորդն էր։

1931 թվականին, երբ Զիգլարը հինգ տարեկան էր, նրա հայրը Միսսիսիպիի ֆերմայում զբաղեցրեց ղեկավարի պաշտոն, և ընտանիքը տեղափոխվեց Յազու քաղաք, որտեղ նա անցկացրեց իր մանկության մեծ մասը։ Հաջորդ տարի կաթվածից մահանում է նրա հայրը, իսկ երկու օր հետո նրա կրտսեր քույրը։

1943-1945 թվականներին մանսակցել է Կոլումբիայի Հարավային Կարոլինայի համալսարանում անցկացվող V-12 ռազմածովային ուժերի ուսումնական ծրագրին։

Զիգլարը գրել է ավելի քան 30 գիրք։ Նրա առաջին գիրքը՝ "Կտեսնեմ քեզ վերևում" (See You At The Top) նախքան 1975 թվականին հրատարակվելը մերժվել է 39 անգամ։ Այն ցայսօր տպագրվում է։

### Անձնական կյանք
Զիգլարը հանդիպել է իր կնոջ՝ Ջեանի հետ, 1944 թվականին Ջեքսոնում (Միսսիսիպի)։ Զիգը այդ ժամանակ 17 տարեկան էր, Ջեանը՝ 16․ նրանք ամուսնացել են 1946 թվականի վերջում։ Զույգն ունի չորս երեխա՝ Սյուզան, Թոմը, Սինդին և Ջուլին։

Զիգլարը իր մոտիվացիոն աշխատանքներում ինտեգրել է քրիստոնեությունը։ Նա նաև հանրապետական էր, որը հավանություն է տվել Արկանզասի նախկին նահանգապետ Մայք Հաքաբեին 2008 թվականին իր կուսակցության նախագահի առաջադրման համար։

### Մահ
2012 թվականի նոյեմբերի 28-ին Զիգլարը մահացել է թոքաբորբից՝ Տեխասի Պլանո քաղաքի հիվանդանոցում։

## Գրքեր
### Անգլերեն
* 
* 
* 
* 
* 
* 
* 
* 
* 
* 
* 
* Ziglar, Zig (2004). *Courtship After Marriage: Romance Can Last a Lifetime*. Nashville: Thomas Nelson Publishers. .
* 
* 
* 

## Ծանոթագրություններ

## Արտաքին հղումներ
*
*
*Զիգի տղայի՝ Թոմի հետ հարցազրույցի իր հոր մասին 
*Զիգի տդստերղայի՝ Ջուլիի հետ հարցազրույցի իր հոր մասին 
*

Կատեգորիա:Ամերիկացի հեղինակներ
Կատեգորիա:Ամերիկացի մոտիվացիոն խոսնակներ
Կատեգորիա:Թոքաբորբից մահացածներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի գրողներ
Վիեդմա (լիճ)

**Վիեդմա լիճ** (),  սառցադաշտային ծագման լիճ Հարավային Պատագոնիայում՝ Արգենտինայի և Չիլիի սահմանի մերձակայքում։

Իր մեծությամբ երկրորդն է Արգենտինայում։ Լիճն այդպես է անվանվել ի պատիվ իսպանացի ճանապարհորդ, Հարավային Ամերիկայի հետազոտող Անտոնիո դե Վիեդմայի, ով 1783 թվականին, առաջինը եվրոպացիների մեջ, հասել է այս ափերին։ Լճի մերձակայքում են գտնվում Էլ Չատլեն քաղաքը և Անդյան լեռնաշղթայի բարձր գագաթներից Սեռո Տոռեն ու Ֆիցռոյը (բարձրությունը ծովի մակերևույթից՝ 3375 մետր), որոնք ընդգրկված են լեռնագնացների (ալպինիստների) շրջանում հետաքրքրություն առաջացնող լեռնագագաթների ցանկի մեջ։
 
Լիճը հիմնականում սնվում է Վիեդմա սառցադաշտի հալոցքի ջրերով. սառցադաշտի լեզվակներից մեկը՝ հինգ կիլոմետր լայնությամբ, կպած է լճի արևմտյան ափին։ Սարալանջին և հարթավայրում գերակշռող դարչնագույնը, կանաչի բացակայությունը բացատրվում են հողածածկի վրա սառույցների գործած ազդեցությամբ։

Վիեդմա լիճը գտնվում է ծովի մակերևույթից 254 մետր բարձրության վրա։

Նրանից սկիզբ է առնում Լեոնա գետը, որը մուտք է գործում Արխենտինո լիճը, հատում այն և այնուհետև Ռիո Սանտա Կրուս անվան տակ շարունակում իր ճանապարհը դեպի Ատլանտյան օվկիանոս։

Լճի մեծ մասը գտնվում է Արգենտինայի տարածքում։ Նրա արևմտյան ափը հասնում է Հարավային Պատագոնիայի սառույցների դաշտին, որտեղ Արգենտինայի և Չիլիի միջև սահմանը դեռևս մնում է առկախյալ, անորոշ վիճակում։

Վիեդմա լիճը ներառված է *Լոս Գլասիարիս* ազգային պարկի մեջ, որը, ՅՈՒՆԵՍԿՕ-ի որոշմամբ, 1981 թվականից ի վեր համարվում է համաշխարհային ժառանգության մաս։

## Տես նաև
* Սան Մարտին (լիճ)
* Լագո Արխենտինո
left|thumb|Վիեդմա լիճը

## Ծանոթագրություններ

## Արտաքին հղումներ
*  Carte détaillée de la province de Santa Cruz

Կատեգորիա:Արգենտինայի լճեր
Կատեգորիա:Հարավային Ամերիկայի լճեր
Կատեգորիա:Լճեր այբբենական կարգով
Թերեզա Ֆոուլեր

**Թերեզա Էնն Ֆոուլեր** (անգլ․ *Therese Anne Fowler*) (), ժամանակակից ամերիկյան գրող է։ Առավել հայտնի է իր 2013 թվականին տպագրված *Զ։ Վեպ [[Զելդա Ֆիցջերալդ]]ի մասին* աշխատանքով։ Այս վեպն ադապտացվել է հեռուստասերիալի համար Killer Films և Amazon Studios ընկերությունների կողմից, Քրիստինա Ռիչին և Դևիդ Հոֆլինը խաղացել են Զելդա և Սքոթ Ֆիցջերալդների դերերը։ *[[Զ։ Ամեն ինչի սկիզբը (հեռուստասերիալ)|Զ։ Ամեն ինչի սկիզբը]]* հեռուստասերիալը հեռարձակվել է 2017 թ.-ի հունվարի 27-ին։

2018 թվականի հոկտեմբերի 16-ին լույս կտեսնի Ֆոուլերի նոր վեպը՝ A Well-Behaved Woman. գիրքը պատմում է Ալվա Սմիթի մասին, ով ամուսնանում է Ուիլյամ Կ․ Վանդերբիլդի հետ և սկսում Վանդերբիլդների դինաստիան։

Առաջին ամուսնությունից Ֆոուլերը երկու որդի ունի։ Այժմ նա ամուսնացած է գրող Ջոն Կեսսելի հետ։ Նրանք ապրում են Հյուսիսային Կարոլինայում։

## Վեպեր
****Զ։ Վեպ [[Զելդա Ֆիցջերալդ]]ի մասին*** (*Z : a novel of Zelda Fitzgerald,* 2013), տպագրվել է St. Martin's Press-ի կողմից, ISBN 9781250028655, ըստ WorldCat-ի առկա է 828 գրադարաններում։ Թարգմանվել է 20-ից ավել տարբեր լեզուներով։
* ***Ցուցադրում''' (Exposure,'' 2011), Ballantine Books, ըստ WorldCat-ի առկա է 507 գրադարաններում
* ***Վերամիավորում** (Reunion,'' 2009), Ballantine Books, ըստ WorldCat-ի առկա է 848 գրադարաններում
* ***Հուշանվեր*' (Souvenir,'' 2008), Ballantine Books, ըստ WorldCat-ի առկա է 1187 գրադարաններում

## Ծանոթագրություններ

## Արտաքին հղումներ
* Պաշտոնական կայք

Կատեգորիա:21-րդ դարի ամերիկացի վիպասաններ
Կատեգորիա:Ամերիկացի կին վիպասաններ
Կատեգորիա:21-րդ դարի ամերիկացի կին գրողներ
Յասին Ադլի

**Յասին Ադլի** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Բորդոյի կազմում։ Խաղում է հարձակվողական կիսապաշտպանի դիրքում։

## Ակումբային կարիերա
### Պարի Սեն-Ժերմեն
Ադլին Պարի Սեն-Ժերմենի ակադեմիայի սան է։ 2017 թվականի հոկտեմբերին նա The Guardian-ի կողմից ընդգրկվեց աշխարհի 60 լավագույն երիտասարդ տաղանդների ցանկում։ Իր պրոֆեսիոնալ դեբյուտը նշեց 2018 թվականի մայիսի 19-ին՝ փոխարինելով Քրիստոֆեր Նկունկուին Կանի դեմ խաղում։ Իր առաջին մրցաշրջանում Ադլին ՊՍԺ-ի հետ հաղթեց Ֆրանսիայի առաջնությունը՝ ճանաչվելով ակումբի ակադեմիայի լավագույն ֆուտբոլիստ։ Իր պրոֆեսիոնալ պայմանագիրը ֆրանսիացին կնքեց հուլիսի 2-ին։ Պարի Սեն-Ժերմենի առաջին թիմի կազմում Ադլին անցկացրեց ընդամենը 1 հանդիպում։

### Բորդո
2019 թվականի հունվարի 31-ին Ադլին 4.5 տարվա պայմանագիր կնքեց Բորդոյի հետ։ Ակումբը նրա համար վճարեց 5.5 միլիոն եվրո։ Իր դեբյուտը նշեց փետրվարի 17-ին՝ փոխարինման մտնելով Թուլուզի դեմ խաղում։ Առաջին հանդիպումը Բորդոյի մեկնարկային կազմում անցկացրեց մայիսի 12-ին՝ Լիլի դեմ խաղում։

## Միջազգային կարիերա
Ադլին ծնվել է Ֆրանսիայում և ունի ալժիրական արմատներ։ Այնուամենայնիվ, նա ներկայացրել է Ֆրանսիան տարբեր տարիքային երիտասարդական հավաքականներում։ 2017 թվականին Ադլին Ֆրանսիայի Մ17 հավաքականի կազմում մասնակցեց Եվրոպայի և աշխարհի առաջնություններին, սակայն երկու մրցաշարից էլ Ֆրանսիան դուրս մնաց՝ փլեյ-օֆֆում պարտվելով Իսպանիային։ 2018 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ դառնալով 1 գոլային փոխանցման հեղինակ անցկացրած 3 հանդիպումներում, իսկ Ֆրանսիան հասավ մրցաշարի կիսաեզրափակիչ, որտեղ 2-0 հաշվով պարտվեց Իտալիային։ 2019 թվականին Ադլին մասնակցեց աշխարհի Մ20 առաջնությանը՝ անցկացնելով 3 հանդիպում և դառնալով 1 գոլային փոխանցման հեղինակ։ Ֆրանսիան դուրս մնաց մրցաշարի 1/8 եզրափակչից՝ 2-3 հաշվով պարտվելով Միացյալ Նահանգներին։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 5-ի դրությամբ*

## Նվաճումներ
### Ակումբային
**Պարի Սեն-Ժերմեն**

* Ֆրանսիայի առաջնություն․ 2017–18

### Անհատական
* ՊՍԺ-ի ակադեմիայի տարվա լավագույն ֆուտբոլիստ․ 2017

## Ծանոթագրություններ

## Արտաքին հղումներ
* Ադլիի պաշտոնական Ինստագրամի էջը
* Ադլին transfermarkt-ում
* Ադլին soccerbase.com-ում
* Ադլին WhoScored.com կայքում
* Ադլին Բորդոյի պաշտոնական կայքում 
* Ադլին Պարի Սեն-Ժերմենի պաշտոնական կայքում
* Ադլին Լիգա 1-ի պաշտոնական կայքում 
* Ադլին ՈՒԵՖԱ-ի պաշտոնական կայքում
* Ադլին ՖԻՖԱ-ի պաշտոնական կայքում
* Ադլին Ֆրանսիայի ֆուտբոլի ֆեդերացիայի կայքում 

Կատեգորիա:Բորդոյի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆիորենտինայի ֆուտբոլիստներ
Կատեգորիա:Ֆրանսիացի ֆուտբոլիստներ
Ալբան Լաֆոն

**Ալբան Լաֆոն** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Ֆիորենտինայի կազմում։ Խաղում է դարպասապահի դիրքում։

## Ակումբային կարիերա
### Թուլուզ
Լաֆոնը Թուլուզի ակադեմիայի սան է։ Իր պրոֆեսիոնալ դեբյուտը նշեց 2015 թվականի նոյեմբերի 28-ին՝ 16 տարեկան և 310 օրական հասակում՝ Նիսի դեմ խաղում՝  դառնալով Լիգա 1-ի պատմության ամենաերիտասարդ դարպասապահը։ Այս խաղից հետո նա դարձավ Թուլուզի հիմնական դարպասապահը՝ փոխարինելով Ալի Ահամադային և Մաուրո Գոյկոեչեային։ 2016 թվականի հունվարին Լաֆոնը La Gazzetta dello Sport-ի կողմից ճանաչվեց աշխարհի 34-րդ լավագույն մինչև 20 տարեկան ֆուտբոլիստը՝ ցանկում դառնալով 2-րդ դարպասապահը Ջանլուիջի Դոնարումայից հետո։ Իր առաջին մրցաշրջանում նա անցկացրեց 24 հանդիպում՝ 8 խաղում իր դարպասը պահելով անառիկ։ 2016 թվականի հունիսի 30-ին երկարաձգեց իր պայմանագիրը Թուլուզի հետ մինչև 2020 թվականը։

2016-17 մրցաշրջանում Լաֆոնը հաստատվեց Թուլուզի հիմնական դարպասապահի դիրքում։ Իր առաջին հանդիպումը Ֆրանսիայի լիգայի գավաթում անցկացրեց 2016 թվականի հոկտեմբերի 26-ին՝ Օսերի դեմ խաղում՝ այս խաղում իր դարպասը պահելով անառիկ։ Իր դեբյուտը Ֆրանսիայի գավաթում նշեց 2017 թվականի հունվարի 8-ին՝ Մարսելի դեմ խաղում։ 2017 թվականի փետրվարի 19-ին՝ ՊՍԺ-ի դեմ խաղում Լաֆոնը անցկացրեց իր 50-րդ հանդիպումը Լիգա 1-ում՝ դառնալով ամենաերիտասարդ դարպասապահը, ով այսպիսի հաջողության է հասել վերջին 30 տարվա մեջ։ 2018 թվականի փետրվարին ֆրանսիացին CIES-ի կողմից ճանաչվեց աշխարհի երկրորդ ամենախոստումնալից մինչև 20 տարեկան ֆուտբոլիստը՝ Ջանլուիջի Դոնարումայից հետո՝ առաջ անցնելով Golden Boy-ի մրցանակակիր Կիլիան Մբապպեից։ 2018 թվականի ապրիլի 29-ին՝ Ռենի դեմ խաղը դարձավ 100-րդը Լաֆոնի պրոֆեսիոնալ կարիերայում։ Նա Թուլուզի առաջին թիմի կազմում անցկացրեց 106 հանդիպում՝ բաց թողելով 130 գնդակ և 35 խաղում իր դարպասը պահելով անառիկ։

### Ֆիորենտինա
2018 թվականի հուլիսի 2-ին Լաֆոնը 5 տարվա պայմանագիր կնքեց Ֆիորենտինայի հետ։ Ակումբը նրա համար վճարեց 7 միլիոն եվրո։

## Միջազգային կարիերա
Լաֆոնը ներկայացրել է Ֆրանսիան տարբեր տարիքային երիտասարդական հավաքականներում։ Մ20 հավաքականի կազմում նա մասնակցեց 2017 թվականի աշխարհի առաջնությանը՝ անցկացնելով 2 հանդիպում, սակայն Ֆրանսիան դուրս մնաց մրցաշարի 1/8 եզրափակչից։

## Կարիերայի վիճակագրություն
### Ակումբային վիճակագրություն
*2018 թվականի հուլիսի 21-ի դրությամբ*

## Նվաճումներ
### Ռեկորդներ

* Լիգա 1-ում հանդես եկած ամենաերիտասարդ դարպասապահ․ 16 տարեկան և 310 օրական

## Ծանոթագրություններ

## Արտաքին հղումներ
* Լաֆոնի պաշտոնական Ֆեյսբուքի էջը
* Լաֆոնի պաշտոնական Տվիտերի էջը
* Լաֆոնը transfermarkt-ում
* Լաֆոնը soccerbase.com-ում
* Լաֆոնը WhoScored.com կայքում
* Լաֆոնը Լիգա 1-ի պաշտոնական կայքում 
* Լաֆոնը ՈՒԵՖԱ-ի պաշտոնական կայքում
* Լաֆոնը ՖԻՖԱ-ի պաշտոնական կայքում 
* Լաֆոնը Ֆրանսիայի ֆուտբոլի ֆեդերացիայի կայքում 

Կատեգորիա:Թուլուզի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Ֆիորենտինայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆրանսիացի ֆուտբոլիստներ
Կատեգորիա:Նանտի ֆուտբոլիստներ
Սան Մարտինի հրապարակ (Բուենոս Այրես)

300px|մինի|Գեներալ Սան Մարտինի և ազատամարտի զոհերի հուշարձանը
**Սան Մարտինի հրապարակ** (),  Արգենտինայի մայրաքաղաք Բուենոս Այրեսի Ռետիրո շրջանի գլխավոր հրապարակն ու հիմնական կանաչ գոտին։ 1942 թվականին ստացել է ազգային պատմական հուշարձանի կարգավիճակ։ Գտնվում է Սանտա-Ֆե, Էսմերալդա, Արսենալես, Մայպո, Լիբերտադոր և Ֆլորիդա փողոցների միջև։

## Պատմություն
1801 թվականի հոկտեմբերի 14-ին Սան Մարտինի հրապարակի ներկայիս տեղում բացվեց ցլամարտի մրցասպարեզ, որը նախատեսված էր տասը հազար հանդիսականի համար և գործեց մինչև 1819 թվականը։

1806-1807 թվականներին անգլիացիների՝ Բուենոս Այրես ներխուժելու ժամանակաշրջանում հրապարակը դարձավ կատաղի մարտերի թատերաբեմ, իսկ կռիվների հաղթական ավարտից հետո ստացավ *Փառքի հրապարակ* անվանումը։

1812 թվականից այստեղ էին ազատագրական մարտերի նշանավոր հրամանատարներից մեկի՝ գեներալ Խոսե դե Սան-Մարտինի գրենադերների զորանոցները, որի պատճառով էլ հրապարակն ստացավ *Մարսյան դաշտ* անվանումը։ 1878 թվականին՝ Սան Մարտինի ծննդյան հարյուրամյակի կապակցությամբ հրապարակին շնորհվեց հերոս զորահրամանատարի անունը։

1860 թվականին հայտարարվեց հրապարակի լավագույն նախագծման մրցույթ, որտեղ հաղթանակ տարավ ինժեներ Խոսե Կանալեն։ Ըստ վերջինիս ծրագրածի՝ հրապարակում բազմաթիվ ծառեր տնկեցին՝ ստեղծելով մի գեղեցիկ պուրակ, իսկ 1862 թվականին տեղադրվեց Սան Մարտինի ձիավոր արձանը։

1874 թվականին հրապարակը վերակառուցվեց Էժեն Կուրտուայի հողինակած և իշխանությունների հավանությանն արժանացած նախագծի համաձայն։ Իսկ իր ներկա տեսքի համար հրապարակը պարտական է Կառլոս Լեոնին, որի կազմած պլանի հիման վրա 1936 թվականին լիովին վերակառուցվել է, նորացվել, շրջակա մի շարք շենքերի հաշվին բավականին ընդարձակվել (ի դեպ, այդ քանդված հին կառույցների թվում էր նաև գեղարվեստի թանգարանի տաղավարը)։

2009 թվականին Սան Մարտինի հրապարակում կազմակերպվել է քանդակի՝ *United Buddy Bears* խորագրով, հսկայական ընդգրկում ունեցող, վեհաշուք ցուցահանդես, որին իրենց ուշագրավ աշխատանքներով մասնակցել են 140 երկրների քանդակագործներ։

## Ծանոթագրություններ

Կատեգորիա:Բուենոս Այրես
Հարուստ տղամարդը (հեռուստասերիալ)

**Հարուստ տղամարդը** (), հեռուստասերիալը նկարահանվել է 2018 թվականին։ Գլխավոր դերերը մարմնավորել են՝ Քիմ Չուն Մյոնը,  Հա Յոն Սուն, Կիմ Շին Ան և  Օ Չան Սոկը։ Այն 2012 թվականին նկարահանված ճապոնական՝ «Հարուստ տղամարդ, աղքատ կին» հեռուստասերիալի նոր տարբերակն է։ Հեռուստասերիալը հեռարձակվել է MBN  և Dramax հեռուստաալիքով սկսած 2018 թվականի մայիսի 9֊ից յուրաքանչյուր չորեքշաբթի և հինգշաբթի օրերին ժամը 23։00 (ՀԿԺ)։

## Սյուժե
Սիրային պատմություն է  IT գործակալության  գործադիր տնօրեն և հանճարեղ ծրագրավորող Լի Յու Չանի (Քիմ Չուն Մյոնը) մասին, ով չի կարողանում ճանաչել իր սիրելի մարդու դեմքը, և Կիմ Բո Րա (Հա Յոն Սու), համալսարանի ուսանող, ով ունի ֆենոմենալ հիշողություն և ցանկանում է գտնել  հիմնական աշխատանք։

## Դերեր
### Գլխավոր
*Քիմ Չուն Մյոնը ֊ Լի Յու Չան
Հանճարեղ ծրագրավորող «Next In» գործակալության գործադիր տնօրենը։ 
* Հա Յոն Սու ֊ Կիմ Բո Րա
Համալսարան ավարտ գործազուրկ աղջիկ, ով երազում է աշխատել  «Next In»֊ում։ Նա ունի դրական վերաբերմունք և գերզանց հիշողություն։
*Օ Չան Սուկ ֊ Մին Թե Ջու

«Next In»֊ի փոխնախագահը։ Նա բարի և ջերմ մարդ է։
*Կիմ Յե Վոն ֊ Մին Տե Ռա

Թե Ջունի կրտսեր քույրը։ Ով պատկերասրահի վարիչ է։

### Օժանդակ դերեր
#### «Next In»֊ի աշխատակազմ
*Չոի Կվան Իլ ֊ Նամ Չուլ Ու (ադմինիստրացիայի տնօրեն)
*Փակ Սուն Հուն ֊ ՉԱ Դո Ջին (ծրագրավորող)
*Լի Ջե Ջին ֊ Կան Չան Սու (կառավարման թիմի աշխատակից) 
*Կիմ Իան ֊ Ջան Դո Իլ (նոր զարգացման թիմի արաջնորդ)
*Գոն Սո Յոուն ֊ Օ Սե Յոն (Յու Չանի քարտուղար)

#### Յու Չանին շրջապատող մարդիկ
*Կիմ Մին Ջի ֊ Կիմ Բուն Հոն
Յու Չանի առաջին սերը և Բո Րայի կյանքի ուսուցիչը։
*Փակ Հյուն Ու ֊ Միքայել
Յու Չանի ընկերը, ով մեծացել է մանկատանը։
#### Բո Րային շրջապատող մարդիկ
*Յուն Դա Յոն ֊ Փակ Մի Սո (Բո Րայի համալսարանի ընկերը և սենյակիցը)
*Կիմ Ջոուն Պալ ֊ Կիմ Իլ Գու (Բո Րայի հայրը)
*Հվան Յոուն Հե ֊ Ջու Յոն Շիլ (Բո Րայի մայրը)
*Սուն Բյուն Սուկ ֊ Փակ Կկոտ Բուն (Բո Րայի տատիկը)
*Փակ Վոն Սուկ ֊ Կիմ Բո Սուն (Բո Րայի եղբայրը)
### Ուրիշներ
*Չհվե Ջի Նա ֊ Ջուն Յոուն Սուկ (գիտության եւ տեխնոլոգիաների փոխնախարար)

## Արտադրություն
*Առաջին սցենարի ընթերցանությունը տեղի ունեցավ մարտի 23֊ին։
*Նկարահանումները սկսվեցին մարտի 26֊ին։

## Սաունդթրեքներ

### OST Part 1

### OST Part 2

### OST Part 3

### OST Part 4

### OST Part 5

### OST Part 6

### OST Part 7

### OST Part 8

## Վարկանիշ
***Կապույտ գույնի համարները** ներկայացնում են ամենացածր վարկանիշները, իսկ **կարմիր գույնի համարները** ամենաբարձր վարկանշերը։
*TNmS֊ն դադարեցրել է իր վարկանիշները 2018 թվականի հունիսից։

* 

## Ծանոթագրություններ

## Արտաքին հղումներ
* ''Rich Man'' official Dramax website 
* ''Rich Man'' official MBN website

* https://www.hancinema.net/korean_drama_Rich_Man.php

Կատեգորիա:Հարավկորեական ռոմանտիկ կատակերգական հեռուստասերիալներ
Իրինա Զաքյան

**Իրինա Զավենի Զաքյան** (), հայ օպերային երգչուհի, սոպրանո։ Հայաստանի վաստակավոր արտիստ (2017):

## Կենսագրություն
Իրինա Զաքյանը ծնվել է 1965 թվականի սեպտեմբերի 2-ին Գյումրիում։ Ավարտել է Երևանի կոնսերվատորիան և ասպիրանտուրան (պրոֆեսոր Նելլի Փիրումովայի դասարան)։ Որպես մեներգչուհի հանդես է եկել  Հայաստանի ֆիլհարմոնիկ, Երևանի սիմֆոնիկ, Ազգային ռադիոյի սիմֆոնիկ նվագախմբերի հետ և Ալեքսանդր Սպենդիարյանի անվան օպերային թատրոնում։

Համերգներով հանդես է եկել ԱՄՆ-ում, Կանադայում, Իտալիայում, Իսպանիայում, Ավստրիայում, Հունաստանում, Գերմանիայում, Լիբանանում, Ռուսաստանում, Լեհաստանում, Չինաստանում և այլուր։ Երգել է դիրիժորներ Օհան Դուրյանի, Հովհաննես Չեքիջյանի, Էդուարդ Թոփչյանի, Լորիս Ճգնավորյանի, Վոյչեխ Միխնևսկու (Լեհաստան), Լեոն Բոթսթայնի (ԱՄՆ), Ջոն Նելսոնի (ԱՄՆ), Լիոր Շամբադալի (Գերմանիա), Պիեռ Կարլո Օրիցիոյի (Իտալիա) և այլոց ղեկավարությամբ։

## Դերերգեր

## Ծանոթագրություններ

## Արտաքին հղումներ
* Irina Zakyan 
* Հռոմի պապի ժամանման առիթով կկատարվի ջազմենի «Ավե Մարիան»

Կատեգորիա:Հայ օպերային երգչուհիներ
Կատեգորիա:Հայ սոպրանոներ
Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայաստանի վաստակավոր արտիստներ
Աարոն Մարտին

**Աարոն Մարտին** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Մայնց 05-ի կազմում։ Խաղում է ձախ պաշտպանի դիրքում։

## Ակումբային կարիերա
### Էսպանյոլ
Մարտինը Էսպանյոլի ակադեմիայի սան է։ Առաջին հանդիպումը Էսպանյոլ B-ի կազմում անցկացրեց 2015 թվականի մարտի 29-ին՝ Խիմնաստիկ Տարագոնայի դեմ արտագնա խաղում։ Իր առաջին գոլը Էսպանյոլի երկրորդ թիմի կազմում խփեց 2016 թվականի հունվարի 16-ին՝ Ռեուս Դեպորտիուի դեմ խաղում՝ օգնելով իր թիմին հաղթել 2-0 հաշվով։ 2016 թվականի հունիսի 13-ին Մարտինը երկարաձգեց իր պայմանագիրը ակումբի հետ մինչև 2020 թվականը։

Իր պրոֆեսիոնալ դեբյուտը Մարտինը նշեց 2016 թվականի հոկտեմբերի 2-ին՝ փոխարինելով Դիեգո Ռեյեսին Վիլյառեալի դեմ խաղում։ Առաջին հանդիպումը թիմի մեկնարկային կազմում անցկացրեց հոկտեմբերի 14-ին՝ Լաս Պալմասի դեմ խաղում։ 2017 թվականի հունվարի 28-ին Մարտինը երկարաձգեց իր պայմանագիրը ակումբի հետ մինչև 2022 թվականը։ Էսպանյոլի առաջին թիմի կազմում իսպանացին անցկացրեց 66 հանդիպում։

### Մայնց 05
2018 թվականի օգոստոսի 6-ին Մարտինը 1 տարվա վարձավճարով միացավ Մայնց 05-ին։ Իր դեբյուտը նշեց օգոստոսի 18-ին՝ թիմի մեկնարկային կազմում խաղադաշտ դուրս գալով Գերմանիայի գավաթի Էրցգեբիրգեի դեմ խաղում։ Առաջին հանդիպումը Բունդեսլիգայում անցկացրեց օգոստոսի 26-ին՝ Շտուտգարտի դեմ խաղում։ Նոյեմբերի 5-ին Մայնցը գնեց Մարտինի լրիվ տրանսֆերը՝ ֆուտբոլիստի հետ կնքելով 5 տարվա պայմանագիր։ Իր առաջին մրցաշրջանում իսպանացին անցկացրեց 34 հանդիպում՝ դառնալով 5 գոլային փոխանցման հեղինակ։

## Միջազգային կարիերա
Մարտինը ներկայացրել է Իսպանիան բոլոր տարիքային երիտասարդական հավաքականներում։ Իսպանիայի Մ19 հավաքականի կազմում նա մասնակցեց 2015 թվականի Եվրոպայի առաջնությանը՝ խաղադաշտ դուրս գալով բոլոր 5 խաղերում և օգնելով իր թիմին հաղթել մրցաշարը։ 2019 թվականին Ֆիրպոն Մ21 հավաքականի կազմում մասնակցեց Եվրոպայի առաջնությանը՝ անցկացնելով 2 հանդիպում, դառնալով 1 գոլային փոխանցման հեղինակ և օգնելով իր թիմին նվաճել գավաթը։

Իր դեբյուտը Կատալոնիայի ազգային հավաքականում Մարտինը նշեց 2016 թվականի դեկտեմբերի 28-ին՝ Թունիսի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 10-ի դրությամբ*

## Նվաճումներ
### Միջազգային
**Իսպանիա Մ19**

* ՈՒԵՖԱ Եվրոպայի Մ19 առաջնություն. 2015

**Իսպանիա Մ21**

* ՈՒԵՖԱ Եվրոպայի Մ21 առաջնություն. 2019

## Ծանոթագրություններ

## Արտաքին հղումներ
* Մարտինի պաշտոնական Տվիտերի էջը
* Մարտինի պաշտոնական Ինստագրամի էջը
* Մարտինը transfermarkt-ում
* Մարտինը soccerbase.com-ում
* Մարտինը WhoScored.com կայքում
* Մարտինը Մայնց 05-ի պաշտոնական կայքում
* Մարտինը Էսպանյոլի պաշտոնական կայքում 
* Մարտինը ՈՒԵՖԱ-ի պաշտոնական կայքում

Կատեգորիա:Բունդեսլիգայի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կատալոնիայի հավաքականի ֆուտբոլիստներ
Կատեգորիա:Մայնց 05-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Սելտայի ֆուտբոլիստներ
Կատեգորիա:Ջենոայի ֆուտբոլիստներ
Ուրգյուփ

**Ուրգյուփ** (), քաղաք և շրջան Թուրքիայի կենտրոնական հատվածում, Նևշեհիրի մարզում։

## Աշխարհագրական դիրք
280px|thumb|right|Ուրգյուփի շրջանը Նևշեհիրի մարզի քարտեզի վրա։
Քաղաքը գտնվում է մարզի հարավարևելյան հատվածում՝ մարզկենտրոն Նևշեհիր քաղաքից մոտավորապես 14 կիլոմետր դեպի արևելք։ Ծովի մակարդակից քաղաքի բացարձակ բարձրությունը կազմում է 1043 մետր։ Շրջանի տարածքը կազմում է 563 կմ²։

## Բնակչություն
Համաձայն Թուրքիայի վիճակագրության ինստիտուտի տվյալների, Ուրգյուփի բնակչությունը, 2012 թվականի տվյալներով, կազմում է 19&nbsp;116 մարդ, որոնցից 49,4 %-ը կազմում են տղամարդիկ, իսկ կանայք՝ համապատասխանաբար 50,6 %-ը։ Ստորև ներկայացված է քաղաքի բնակչության դինամիկան ըստ տարեթվերի։

## Տնտեսություն և տրանսպորտ
Քաղաքի տնտեսության հիմքը հանդիսանում է գյուղատնտեսությունը։ Քաղաքում և նրա հարակից բնակավայրերում աճեցնում են կարտոֆիլ, մրգեր, հացահատիկային կուլտուրաներ, շաքարի ճակնդեղ, լոբի, սիսեռ և այլն։ Մեծապես զարգացած է խաղողագործությունը։ Անասնապահությունը թույլ է զարգացած, քանի որ արոտավայրերի թիվը սակավ է։ Մոտակա օդանավակայանը գտնվում է Նևշեհիր քաղաքում։

## Հայտնի բնակիչներ
18-րդ դարի առաջին կեսին քաղաքում բնակվել է ուղղափառ սուրբ Հովհաննես Ռուսացին։

## Քույր քաղաքներ
*  Լարիսա

## Ծանոթագրություններ

Կատեգորիա:Բյուզանդիայի քաղաքներ
Կատեգորիա:Թուրքիայի փոքր քաղաքներ
Կատեգորիա:Թուրքիայի քաղաքներ
Կատեգորիա:Կապադովկիա